Tarolnak a Suzuki autói Indiában
A vártnál jobb elsõ féléves eredmények közzététele után háromszorosára emelte éves profitcélját a japán Suzuki Motor.
A Magyarországon is gyártó Suzuki Motor az elsõ üzleti félévben 12,5 milliárd jenes (139 millió dollár) nettó eredményt ért el, ami ugyan éves szinten 63 százalékos visszaesést jelent, de így is jobb az elõzetesen várt értéknél.

A japán cég elsõsorban az indiai piacon szerepelt jólt, ami lehetõvé tette számára, hogy a mindenek elõtt az amerikai eladásoktól függõ japán versenytársainál jobban szerepeljen a válság ellenére is - írja a BBC. A részben a Suzuki tulajdonában levõ Maruti Suzuki India negyedéves nyeresége az egy évvel ezelõtti duplájára emelkedett.

A Toyota-csoporthoz tartozó Daihatsu nettó nyeresége mindenközben szintén 60 százalékkal esett, a cég éves nyereségvárakozása jelenleg 13 milliárd jen. A Subarukat gyártó Fuji Heavy Industries 21,7 milliárd jenes veszteséget jelentett a szeptemberben végzõdött féléves idõszakra, és az év egészét is mínuszosra tervezi a cég.

A Suzuki jelenleg 15 milliárd jenes éves nyereséget vár, szemben a májusban bejelentett 5 milliárd jenes elõrejelzéssel. A Suzuki vezérigazgatója, Osamu Suzuki ezzel együtt óvatosságra intett, a piacon ugyanis nagy a bizonytalanság azzal kapcsolatban, hogy miképp alakulnak majd az eladások, ha leállnak a roncsprémium-programok a fejlett államokban.
autóipar Suzuki gazdasági válság